Read in English . Luke Magri llum qed jipprova jgħin lil ħaddieħor permezz tal-Caritas, l-istess kif il-Caritas għenet lilu jegħleb il-vizzju tad-droga, vizzju li kien ilu jiġġilidlu disa' snin. Waqt intervista fuq 103 Morning Show , Luke tkellem fuq kif issa ilu 10 snin li waqaf jieħu d-droga, minn meta għamel il-programm tal-Caritas. Dan il-programm sabu utli għaliex waħdu ma rnexxilux jaqta' d-droga. Huwa semma l-islogan li ntuża fil-kampanja tal-Caritas tal-2015 – "il-Caritas għenet lili nieqaf u lil uliedek ma jibdewx," u rrifletta fuq kif dan huwa minnu, tant kemm il-Caritas twettaq xogħol siewi sabiex tipprevjeni liż-żgħażagħ milli jaqgħu fil-vizzju tad-droga. Luke din jaraha ta' kuljum billi issa, 10 snin wara li temm il-programm tal-Caritas b'suċċess, qed jagħti lura mill-għodda li rċieva peress li beda jaħdem mal-Caritas. Spjega kif fil-programm irnexxielu jaħdem fuqu nnifsu u jkabbar il-ħiliet tiegħu, "ħriġt raġel mill-programm," ikkonkluda Luke. Għalhekk huwa issa qed juża l-istorja tiegħu sabiex jgħin lil ħaddieħor. Maratona ġbir ta' fondi – nhar is-Sibt li ġej bejn nofsinhar u nofsillejl fuq l-istazzjonijiet kollha… Segwi l-ħidma ta' Caritas Malta …u grazzi li se tgħin Posted by Caritas Malta on Wednesday, November 11, 2020 Erba' snin ilu, hu u jitkellem fuq l-istorja tiegħu ma' Newsbook.com.mt , Luke kien iddeskriva l-esperjenza tad-droga bħala waħda kerha immens li ħallietlu tliet għażliet: li jispiċċa l-ħabs, iċ-ċimiterju jew li jgħix, u hu għażel li jgħix. Ammetta li dak iż-żmien ma kellux relazzjoni miegħu nnifsu "għax meta tkun maħkum mid-droga qisu bħal meta jkollok velu quddiem għajnejk u ma tibda tara xejn." 4 snin ilu Filmat: "Kelli l-għażla tal-ħabs, taċ-ċimiterju, jew li ngħix" Illum Luke għandu tama fil-fatt li l-istigma lejn il-vizzju tad-droga qed tonqos, madankollu, xorta fadal ħafna xi jsir. Għal dan il-għan, dan il-weekend il-Caritas qed torganizza maratona biex jinġabru fondi biex jgħinu lin-nies. Waqt il-maratona se jkun hemm ukoll helpline sabiex jgħin lil dawk fil-bżonn dak il-ħin stess. Il-maratona bl-isem "Maratona ta' mħabba bil-qalb kollha," b'risq il-Caritas, se tixxandar fuq l-istazzjonijiet televiżivi kollha. L-Isqof Galea Curmi fuq il-Caritas Filmat: "Il-Caritas tgħin lill-persuni jirnexxu" – l-Isqof Galea Curmi .td_uid_3_5fb0130ff40b0_rand.td-a-rec-img{text-align:left}.td_uid_3_5fb0130ff40b0_rand.td-a-rec-img img{margin:0 auto 0 0}